**José Ysbert Alvarruiz**, nado en Madrid o 3 de marzo de 1886 e finado en Madrid o 28 de novembro de 1966, foi un actor de cine español, máis coñecido polo nome artístico de **José Isbert** ou **Pepe Isbert**. Foi o pai da actriz María Isbert.

Traxectoria
-----------

Pasou boa parte da súa infancia en Tarazona de la Mancha (provincia de Albacete), de onde era a súa familia. Obtivo o título de Profesor de comercio e comezou a traballar como tal, chegando a ser membro do Tribunal de Contas, mais decidiu deixar todo e dedicarse á interpretación.

Tivo o seu primeiro papel no Teatro Apolo de Madrid, coa obra *El iluso Cañizares*. Pouco despois comezou a traballar no Teatro Lara, onde realizou varias funcións con éxito e recoñecemento da crítica. Neste teatro participou en obras como *La ciudad alegre y seguros*, *La Inmaculada de los Dolores* ou *La señorita de Trevélez*, esta última do dramaturgo Carlos Arniches, de quen José Isbert foi familia.

En 1912 fixo o seu debut no cine coa película *Asesinato y entierro de don José Canalejas*, no papel do anarquista Pardiñas. Non quixo volver actuar no cine mudo, e centrouse no teatro. Coa chegada do cine sonoro participou en *La pura verdad* (1931), se ben seguiu participando en obras teatrais de éxito como *El señor Badanas* de Carlos Arniches, ou *Angelina o el honor de un brigadier*.

Na década de 1940 participou en películas como *El testamento del virrey* ou *Contrato de silencio*. Nas décadas de 1950 e 1960 tivo a súa época dourada, especialmente desde o seu papel de alcalde na película *Bienvenido, Mr. Marshall*, *El verdugo*, *Los jueves milagro* ou *El cochecito*. Representaba un personaxe con pouca cultura, sinxelo e agradable. Tamén participou en *La gran familia*, no que actuaba como avó, que tivo dúas secuelas.

Ao longo da súa carreira profesional recibiu diversos premios e recoñecementos. Amais de ser pai da actriz María Isbert, os seus netos tamén están relacionados co mundo do cinema: Tony, Carlos Isbert son actores, e José S. é actor, dramaturgo e guionista.

Filmografía
-----------

* *El bailarín y el trabajador* (1936)
* *Alma de Dios* (1941)
* *Aventura* (1942)
* *Orosia* (1942)
* *La vida empieza a medianoche* (1944)
* *Ella, él y sus millones* (1944)
* *La familia Vila* (Ignasi Ferrés i Iquino, 1949)
* *Pacto de silencio* (1949)
* *Séptima página* (1950)
* *El capitán Veneno* (1950)
* *Lola la Piconera* (1951)
* *Ronda española* (1951)
* *Cerca de la ciudad* (1952)
* *Aeropuerto* (1953)
* *Bienvenido, Mister Marshall* (Luis García Berlanga, 1953)
* *Así es Madrid* (1953)
* *Un caballero andaluz* (1954)
* *Aventuras del barbero de Sevilla* (1954)
* *Historias de la radio* (José Luis Sáenz de Heredia, 1955)
* *Fulano y Mengano* (1956)
* *Manolo, guardia urbano* (1956)
* *Lo que cuesta vivir* (1957)
* *Los ángeles del volante* (Ignasi F. Iquino, 1957)
* *Los jueves, milagro* (Luis García Berlanga, 1957)
* *Despedida de soltero* (1958)
* *Vida sin risas* (1959)
* *Don José, Pepe y Pepito* (1959)
* *Don Lucio y el hermano Pío* (1960)
* *El cochecito* (1960)
* *Margarita se llama mi amor* (1961)
* *Los dinamiteros* (1962)
* *El sol en el espejo* (1962)
* *Cuando estalló la Paz* (1962)
* *La gran familia* (1962)
* *Sabían demasiado* (1962)
* *El verdugo* (Luis García Berlanga, 1963)

Notas
-----

1. ↑  "José Isbert (1886 - 1966) José Ysbert Alvarruiz". *biografias*.

Véxase tamén
------------

### Ligazóns externas

* 

* José Isbert na IMDb *(en inglés)*.

|  |  |
| --- | --- |
| Control de autoridades | 
* Wd: Q965469
* WorldCat
* VIAF: 58421277
* Allmovie: p34614
* AlloCiné: 12058
* BNE: XX1118332
* BNF: 14189264h
* CANTIC: a10105402
* DBE: jose-ysbert-alvarruiz
* FAST: 461923
* GEC: 0516630
* GND: 122481240
* IMDb: nm0410756
* ISNI: 0000000115578698
* LCCN: no2012068443
* NTA: 311797067
* SUDOC: 149478313
* TMDb: 37584

 |